
R E F E R A T

pentru aprobarea completării inventarului bunurilor care alcătuiesc domeniul public al municipiului Timişoara


Direcţia Urbanism – Serviciul Banca de Date Urbane a identificat 45 de imobile situate în municipiul Timişoara care nu au fost cuprinse în Anexa nr. 2 privind inventarul bunurilor care aparţin domeniului public al municipiului Timişoara atestată prin H.G. 977 / 2002 şi  în  Anexele nr. 1-23 la H.G. nr. 1016 / 2005 . 

 Din imobilele menţionate mai sus, 43 au ca proprietar tabular Statul Român asupra terenului, iar asupra construcţiilor proprietari particulari, şi nu fac obiectul unor dosare de revendicare în baza Legii nr.18/1991, a Legii nr.1/2000, a Legii nr. 10 /2001 şi a Legii nr. 247 /2005. Menţionăm că situaţia juridică a construcţiilor care au proprietari particulari va rămâne neschimbată.

Drumurile de exploatare de la poziţiile 4809 şi 4810 din anexa 1 nu au fost înscrise în cărţi funciare, iar pentru a reglementa situaţia lor juridică am propus includerea lor în domeniul public al municipiului.
Având în vedere Legea 213/1998, privind proprietatea publică şi regimul juridic al acesteia, conform art. 3, aliniat (4), domeniul public al municipiului este alcătuit din bunuri de uz sau interes public.  Conform art. 21, alin. (2) inventarul bunurilor care alcătuiesc domeniul public al unităţilor administrativ- teritoriale se însuşeşte de către consiliile locale.
Din analiza extraselor de carte funciară coroborat cu dispoziţiile anexei la Legea 213/1998, privind proprietatea publică şi regimul juridic al acesteia, rezultă că bunurile propuse spre a fi incluse în domeniul public al municipiului Timişoara nu sunt de natură a constitui domeniu public al statului sau al judeţului.
 Motivaţia apartenenţei la domeniul public al acestor imobile este posibilitatea concesionării sau închirierii lor. De asemenea, ele pot fi date în administrare regiilor autonome ori instituţiilor publice, pot fi date în folosinţă gratuită instituţiilor de utilitate publică, conform art. 136, aliniat nr. 4 din Constituţie. 
Propunem emiterea unei hotărâri a Consiliului Local prin care se aprobă   completarea inventarului bunurilor care aparţin domeniului public al Municipiului Timişoara  conform  Anexei 1  care face parte integrantă din proiectul de hotărâre . 

